
DĖL PIRKIMO PROCEDŪRŲ NUTRAUKIMO 5 IR 6 PIRKIMO DALYSE 

[bookmark: _Hlk233815549]Lietuvos kariuomenė 2026 m. birželio 16 d. Centrinėje viešųjų pirkimų informacinėje sistemoje (toliau – CVP IS) paskelbė viešąjį pirkimą „Specialioji, organizacinė ir biuro įranga“, pirkimo Nr. 8342894 (toliau – Pirkimas). Pirkimo vykdytojas Lietuvos kariuomenės Kibernetinės gynybos valdybos informacinių technologijų tarnyba.
Informuojame, kad vadovaujantis Lietuvos Respublikos Viešųjų pirkimų įstatymo 29 straipsnio 3 dalies nuostata, kuri numato, kad „Perkančioji organizacija privalo nutraukti pradėtas pirkimo ar projekto konkurso procedūras, jeigu buvo pažeisti šio įstatymo 17 straipsnio 1 dalyje nustatyti principai ir atitinkamos padėties negalima ištaisyti”, Specialiosios, organizacinės ir biuro įrangos viešojo pirkimo komisija (toliau – Viešojo pirkimo komisija) priėmė sprendimą nutraukti pirkimo procedūras 5 ir 6 pirkimo dalyse.
Viešojo pirkimo komisija gavo tiekėjo pretenziją „Dėl techninės specifikacijos paaiškinimo/patikslinimo“ (toliau – Pretenzija): 
„Dėl 5 ir 6 pirkimo dalių.
Šiose pirkimo dalyse yra reikalaujama, kad procesorius (angl. CPU) turėtų ne mažiau kaip 18 gijų (angl. threads). Įvertinę įvairių gamintojų modelius, kurie įprastai yra sertifikuojami pagal TEMPEST reikalavimus, matome, kad tokį reikalavimą atitinka tik nešiojami kompiuteriai komplektuojami su senesniais, rinkai pristatytais 2023 metų IV ketvirtyje, Intel procesoriais Ultra 5 125H, 135H bei Ultra 7 155H, 165H. Visi naujesni procesoriai turi mažiau gijų, tad naujų kompiuterių modelių su naujesniais procesoriais siūlyti negalima. Atsižvelgiant į tai, kad gamintojai senesnius kompiuterių modelius keičia naujais ir artimiausiu metų (mūsų duomenimis jau rudenį) tokie dabartinius pirkimo reikalavimus atitinkantys nešiojami kompiuteriai nebebus gaminami bei nebus į ką juos pakeisti sutarčių vykdymo 3 metų galiojimo laikotarpiu (o gal ir iki sutarčių pasirašymo ar iškart, pasirašius sutartis, jei vertinimo procesas užtruks), todėl prašome patikslinti šių pirkimo dalių reikalavimus procesoriams, sumažinant gijų skaičių iki 14.“
Viešojo pirkimo komisija, išnagrinėjusi pateiktą Pretenziją, nustatė, kad,  pirkimo sąlygų 2 priedo „Techninės specifikacija“  5 pirkimo dalies „Specializuotas nešiojamasis kompiuteris (Tempest A)” 2.3 punkte  ir 6 pirkimo dalies „Specializuotas nešiojamasis kompiuteris (Tempest B)“  2.3 punkte numatytu reikalavimu (procesorius (angl. CPU) turi būtų ne mažiau kaip 18 gijų (angl. threads)), nepagrįstai sudaromos palankesnės ar nepalankesnės sąlygos tam tikriems tiekėjams, o tai dirbtinai sumažina konkurenciją. Be to VPĮ 37 straipsnio 1 dalis nustato, kad techninė specifikacija turi užtikrinti konkurenciją ir nediskriminuoti tiekėjų.

Atsižvelgiant į aukščiau išdėstytą ir vadovaujantis VPĮ 29 straipsnio 2 dalies 3 punktu, pirkimo procedūros 5 ir 6 pirkimo dalyse laikomos pasibaigusiomis ir pasiūlymai šiai pirkimo daliai nebeteikiami.

